Sveinn Guðmundsson , formaður SÍBS , á Reykjalundi í gær . Vísir / arnar Sveinn Guðmundsson , stjórnarformaður SÍBS og starfandi forstjóri Reykjalundar , segir undanfarna daga hafa verið endurhæfingarstöðinni Reykjalundi og starfsfólki erfiðir . „ Vinnufélagar til margra ára hafa horfið á braut án fyrirvara og tímabundin óvissa hefur sett mark sitt á vinnustaðinn . Ég harma að til þess hafi komið . Ég skil að starfsfólki þyki aðstæðurnar slæmar , en vona að starfsemin komist í eðlilegt horf á allra næstu dögum , “ segir Sveinn í skeyti til fjölmiðla . Birgi Gunnarssyni forstjóra Reykjalundar var sagt upp 30. september . Þeirri uppsögn var fylgt eftir með uppsögn Magnúsar Ólasonar , framkvæmdastjóra lækninga á miðvikudag . Magnús hafi ekki viljað hætta Sveinn ræddi uppsagnirnar í Reykjavík síðdegis í gær . Hann hefur hrósað Birgi fyrir sín störf en nauðsynlegt hafi verið að segja honum upp störfum . Sveinn hefur þó ekki viljað segja frá ástæðum starfsloka Birgis . Þá segist Sveinn hafa staðið í þeirri trú að búið væri að segja Magnúsi , sem varð sjötugur á árinu , upp störfum sökum aldurs enda búið að ráða í starf hans . „ Við erum bundin því að borga manninum uppsagnarfrest . Það þýðir ekkert að bíða með það , “ sagði Sveinn í viðtalinu í gær . Magnús hafi ekki verið á þeim buxunum að hætta og því ekkert annað í stöðunni en að segja honum upp . Sveinn segir að búið sé að ráða manneskju í stað Magnúsar sem sé mjög hæf . Þá minnir hann á að fleiri hafi komið að frábæru starfi á Reykjalundi undanfarin ár en Birgir og Magnús . Viðtalið í Reykjavík síðdegis má heyra að neðan . Óhætt er að segja að starfsfólk á Reykjalundi hafi ekki tekið breytingunum vel . Lýstu þau yfir vanhæfi á stjórn SÍBS þar sem Sveinn gegnir formennsku . Þá mótmæltu þau með því að taka ekki á móti sjúklingum í gær . Eftir athugasemd Landlæknis og áminningu um að starfsfólk sinnti störfum sínum var ákveðið að taka aftur við sjúklingum í dag . Magðalena Ásgeirsdóttir , yfirlæknir á Reykjalundi , sagði framtíð Reykjalundar í uppnámi í fréttum Stöðvar 2 í gær . „ Það er þegar komið los á starfsfólk . Fólk vill ekki vinna undir svona ógnarstjórn sem ber fólk út eftir áratuga starf , flekklausan feril . Andlit íslenskrar endurhæfingar er borið út hér á nokkrum mínútum í gær . “ Halldór Halldórsson , ritari á hjarta - og lungnarannsóknardeild Reykjalundar , sagði mikla reiði í starfsfólki . Tjáði hann Sveini að annaðhvort viki Sveinn eða starfsfólkið . „ Ég er búinn að vera í þessu húsi síðan 1988 og hef aldrei upplifað aðra eins steypu . Sveinn segir ráðningarferli framkvæmdastjóra lækninga í vinnslu . Sá mun taka við af Magnúsi Ólasyni sem sagt var upp á miðvikudag eftir tæplega fjörutíu ára starf á Reykjalundi . Til stóð að hann léti af störfum á næstunni sökum aldurs en hann er sjötugur . Þá segir Sveinn að starf forstjóra verði auglýst en fram að ráðningu verði tímabundinn settur forstjóri yfir Reykjalund . Hann hefur gegnt stöðu forstjóra eftir að Birgi Gunnarssyni var sagt upp um mánaðamótin . Hann ætli að stíga til hliðar á meðan ráðningarferlið stendur yfir . Magnús Ólason , sem er sjötugur , er ósáttur við starfslok sín hjá Reykjalundi . Fréttablaðið / Valli „ Við munum vinna hratt og leggja okkur fram við að upplýsa starfsfólk jafn óðum um framgang vinnunnar , svo ekki skapist óvissa um næstu skref . “ Sveinn boðar næsta fund með starfsfólki 15. október . Fjallað var ítarlega um stöðuna á Reykjalundi í kvöldfréttum Stöðvar 2 í gær . Þegar vantraustsyfirlýsingin var borin undir Svein neitaði hann að tjá sig um það hvort hann hefði íhugað stöðu sína sem stjórnarformaður . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .